|  |  |  |  |  |  |
| --- | --- | --- | --- | --- | --- |
| cali | | |  |  | |
| Ταξιδεύοντας με ένα γιλέκο στη θάλασσα της παγκοσμιοποίησης / ΚΠΕ ΔΡΑΠΕΤΣΩΝΑΣ | | |  | Θεματική: Φροντίζω το περιβάλλον  Υποθεματική: Αειφόρος ανάπτυξη  Απευθύνεται σε μαθητές/μαθήτριες: (ΣΤ’ δημοτικού, Α’ – Γ’ Γυμνασίου)  Διάρκεια στο τετράμηνο: (6 δραστηριότητες 15 συνολικών διδακτικών ωρών το μέγιστο) | |
|  | | |  |  | |
| **Περιγραφή (50-100 λέξεις)**Το εκπαιδευτικό πρόγραμμα «Ταξιδεύοντας με ένα γιλέκο στη θάλασσα της παγκοσμιοποίησης» στηρίζεται στο λογοτεχνικό βιβλίο του Korn «Πώς ένα Κόκκινο Γιλέκο Έκανε το Γύρο του Κόσμου». Το βιβλίο αναφέρεται στο ταξίδι ενός «κόκκινου γιλέκου από φλις» από τη στιγμή που εξορύσσεται η πρώτη του ύλη στο Ντουμπάι, ράβεται και μεταφέρεται με κοντέινερ στη Γερμανία, πωλείται και μεταφέρεται ως μεταχειρισμένο ρούχο δεύτερης ευκαιρίας στη Σενεγάλη. Μέσα από την ιστορία αυτή, το εκπαιδευτικό πρόγραμμα δίνει την ευκαιρία να γνωρίσουμε τα στάδια της παραγωγικής διαδικασίας και γενικά του κύκλου ζωής ενός καταναλωτικού αγαθού, καθώς και τις διαφορετικές οπτικές, τη ζωή και τους προβληματισμούς των ανθρώπων που εμπλέκονται σε αυτόν. Το εν λόγω εκπαιδευτικό πρόγραμμα προάγει:Την κατανόηση ότι τα προβλήματα της περιβαλλοντικής εκπαίδευσης (εξάντληση φυσικών πόρων, διαχείριση απορριμμάτων, κλπ.) δεν μπορούν να αποσυνδεθούν από θέματα κοινωνικής και περιβαλλοντικής δικαιοσύνης.Την καλλιέργεια της συστημικής σκέψης: τα θέματα της αειφορίας δεν μπορούν να αντιμετωπισθούν ξεκομμένα το ένα από το άλλο χωρίς να λαμβάνονται υπόψη οι αλληλεπιδράσεις μεταξύ των ζητημάτων.Την κατανόηση ότι η προώθηση και εμπέδωση των αξιών της αειφορίας (αλληλεγγύη, κοινή ευθύνη, συνεργασία κλπ) γίνεται πιο εύκολη μέσα από την ενασχόληση με τα πραγματικά προβλήματα του κόσμου στον οποίο ζούμε (συσσώρευση απορριμμάτων, παιδική εργασία, αποκλεισμός ευάλωτων κοινωνικών ομάδων κλπ).**Στοχευόμενες δεξιότητες** **Δεξιότητες Μάθησης**: Κριτική σκέψη (Critical thinking), Επικοινωνία (Communication), Συνεργασία (Collaboration), Δημιουργικότητα (Creativity)  **Δεξιότητες Ζωής** Κοινωνικές Δεξιότητες, Ενσυναίσθηση και ευαισθησία  **ΜΙΤ: Δεξιότητες της τεχνολογίας και της επιστήμης** Γραμματισμός στα μέσα (media literacy)  **Δεξιότητες του Νου** Επίλυση προβλημάτων, Μελέτη περιπτώσεων (case studies) **Δραστηριότητες:**  **1η Δραστηριότητα (2-3 διδακτικές ώρες): «Η ιστορία ενός κόκκινου γιλέκου»**  Οι συμμετέχοντες/ουσες, χωρισμένοι/ες σε ομάδες των 4-5 ατόμων, ανασυνθέτουν, με ανακατεμένες καρτέλες που βάζουν σε σειρά, τα στάδια της ιστορίας ενός κόκκινου γιλέκου από φλις (εξόρυξη πετρελαίου στο Ντουμπάι, επεξεργασία του σε διυλιστήριο του Μπαγκλαντές και μετατροπή του σε υφαντική ίνα, δημιουργία και βαφή γιλέκου, μεταφορά του και πώληση στη Γερμανία, απόθεσή του σε κάδο ρούχων δεύτερης ευκαιρίας, κατανάλωσή του ως μεταχειρισμένου ρούχου στην άλλη άκρη του κόσμου, στη Σενεγάλη). Σε έναν δεύτερο χρόνο, οι ομάδες, δημιουργούν, πάνω σε χαρτί του μέτρου, μια ιστοριογραμμή με κύριες ημερομηνίες, γεωγραφικό χώρο και συμβάντα από τη διαδρομή του γιλέκο. Με τη δραστηριότητα αυτή, επιδιώκεται οι συμμετέχοντες/ουσες να αναπτύξουν την ικανότητα της συστημικής σκέψης.  **2η Δραστηριότητα (2-4 διδακτικές ώρες): «Σκιαγραφώντας το προφίλ του ρόλου μου»**  Σε κάθε ομάδα δίνεται ένας από τους ρόλους της παραγωγικής διαδικασίας και κατανάλωσης του γιλέκου. Με τη βοήθεια πληροφοριακού υλικού που προέρχεται μέσα από κατάλληλες προσαρμογές, κυρίως από το βιβλίο του Korn (2009), οι συμμετέχοντες/ουσες σκιαγραφούν το προφίλ του ρόλου που συνδέεται με το στάδιο του κύκλου ζωής του γιλέκου που μελετούν. Περιγράφουν με εικαστικό τρόπο τις δυσκολίες, τα συναισθήματα, την οπτική κάτω από την οποία βλέπει τη ζωή του ένας «Εργάτης σε πλατφόρμα εξόρυξης πετρελαίου» στο Ντουμπάι, ένας «Αρχιμηχανικός σε τάνκερ», ένας «Εργοδηγός σε διυλιστήριο πετρελαίου», ένας «Οδηγός ταξί», μία «Εργάτρια σε βαφείο», μία «Ράφτρα σε εργοστάσιο ρούχων» στο Μπαγκλαντές, ένας «Καπετάνιος φορτηγού πλοίου μεταφοράς κοντέινερ», ένας «Ευρωπαίος καταναλωτής» στη Γερμανία, ένας «Έμπορος μεταχειρισμένων ρούχων στη Σενεγάλη», ένας «νεαρός Σενεγαλέζος που αγοράζει το κόκκινο γιλέκο και μεταναστεύει σε αναζήτηση καλύτερης ζωής».  Με τη δραστηριότητα αυτή, οι συμμετέχοντες/ουσες αναπτύσσουν την ικανότητα της ενσυναίσθησης.  **3η Δραστηριότητα (1-2 διδακτικές ώρες): «Το νήμα που μας συνδέει όλους»**  Ένα παιχνίδι προσομοίωσης, βασισμένο σε ιδέα της οργάνωσης Fair Trade Foundation (FairTrade Foundation, 2018) και, προσαρμοσμένο στις ανάγκες του προγράμματός μας, επιβεβαιώνει την διασύνδεση ανθρώπων και καταστάσεων στον παγκοσμιοποιημένο κόσμο που ζούμε. Οι συμμετέχοντες/ουσες αντιλαμβάνονται ότι μια κρίσιμη αλλαγή στη ζωή μας μπορεί να επηρεάσει, στο μέλλον, βραχυπρόθεσμα ή μακροπρόθεσμα, και πολλούς άλλους. Αναπτύσσεται, έτσι, η ικανότητα της «προβολής στο μέλλον» αλλά και η ικανότητα της «αυτογνωσίας», στον βαθμό που αναδεικνύεται η σπουδαιότητα της θέσης μας στην παγκόσμια κοινωνία, καθώς επίσης και των αξιών της αλληλεγγύης και της κοινής ευθύνης για τη θεμελίωση βιώσιμων κοινωνιών.  **4η Δραστηριότητα (1 διδακτική ώρα): «Απολαμβάνουμε όλοι τα ίδια δικαιώματα;»**  Με σκοπό να αντιληφθούν το διαφορετικό βαθμό πρόσβασης των ανθρώπων σε θεμελιώδη δικαιώματα (δικαιώματα σχετικά με την εκπαίδευση, την υγεία, την εργασία και την ασφάλεια στην εργασία, τον ελεύθερο χρόνο, το καθαρό περιβάλλον, κλπ), συγκρίνουν και σχολιάζουν φωτογραφίες. Από τη σκοπιά αυτή, αναπτύσσουν, και εδώ, την ικανότητα της «ενσυναίσθησης», αφού κατανοούν και ευαισθητοποιούνται απέναντι στις ανάγκες άλλων ανθρώπων, σε αναπτυσσόμενες ή/και ανεπτυγμένες χώρες. Η δραστηριότητα αυτή δίνει έμφαση στην αξία της μείωσης των ανισοτήτων και της ίσης πρόσβασης στα δικαιώματα για όλους.  **5η Δραστηριότητα (2 διδακτικές ώρες): «Από το Συμβατικό στο Δίκαιο Εμπόριο»**  Οι συμμετέχοντες/ουσες αναφέρουν, με ιδεοκαταιγισμό, παράγοντες που θα επέτρεπαν στους «ρόλους» της ιστορίας του γιλέκου να βελτιώσουν τη ζωή τους και να μειώσουν τις ανισότητες. Παρακολουθούν τον δραματοποιημένο διάλογο δύο εμπόρων, οι οποίοι συνομιλούν μεταξύ τους και περιγράφουν, υπερασπίζοντας τις θέσεις τους με επιχειρήματα, τις δύο διαφορετικές πρακτικές τους, Συμβατικού και Δίκαιου εμπορίου. Καλούνται να αναγνωρίσουν, πίσω από τον δραματοποιημένο αυτό διάλογο, τις αρχές που οι ίδιοι ανέδειξαν μέσω καταιγισμού ιδεών. Οδηγούνται μόνοι τους στην έννοια και τις αρχές του Δίκαιου εμπορίου. Εξηγούν με ποιο τρόπο μπορεί το Δίκαιο Εμπόριο να συμβάλλει στη βελτίωση της ποιότητας ζωής και εργασίας των ανθρώπων.  **6η Δραστηριότητα (2-3 διδακτικές ώρες): «Αναλαμβάνω δράση για ένα δικαιότερο κόσμο»**  Με τη δραστηριότητα αυτή, δημιουργείται χώρος για αναστοχασμό σε σχέση με ό,τι έχει ήδη προσληφθεί μέσα από τις δραστηριότητες του προγράμματος. Είναι η στιγμή να επιλεγεί αυτό που θεωρείται από τους ίδιους ως πιο σημαντικό, και, βάσει αυτού, να γίνει, ενδεχομένως, σχεδιασμός μιας «δράσης» που να απευθύνεται στο σχολείο ή την κοινότητα στην οποία ανήκει το σχολείο. **Προσαρμογές για εμποδιζόμενους μαθητές** Όχι **Επέκταση** (παρατίθενται προτάσεις για περαιτέρω επεξεργασία σε άλλες  σχολικές δράσεις ή για προαιρετικές εργασίες) **Αξιολόγηση**  Περιλαμβάνονται στον φύλλα αυτο-αξιολόγησης που συμπληρώνονται από τους μαθητές σχετικά με το τι αποκόμισαν από το πρόγραμμα. |  | | | **Σύνδεση με το Π.Σ:**Στην Α/θμια: Γλώσσα, Μαθηματικά, Γεωγραφία, Κοινωνική και Πολιτική Αγωγή, Αγγλικά, Ιστορία, Θεατρική Αγωγή, Εικαστικά και ΜουσικήΣτην Β/θμια: μπορεί να αξιοποιηθεί στη διδασκαλία της Ιστορίας, Φιλοσοφίας Νεοελληνικής Γλώσσας, Διαχείρισης Φυσικών Πόρων, Πολιτικής Αγωγής,Γεωγραφία, Μαθηματικά, Φυσικές Επιστήμες**Εκτυπώσιμο Υλικό** - Οδηγός προγράμματος ο οποίος περιλαμβάνει φύλλα εργασίας και φύλλα ερωτηματολογίου για την αξιολόγηση του προγράμματος.  - Παρουσιάσεις power point. **Απαραίτητοι Σύνδεσμοι** Για υλικό power point: <https://goo.gl/Vz5HbA>  <https://goo.gl/ASysVS> **Οπτικοακουστικό υλικό** The story of stuff: <https://www.youtube.com/watch?v=qSYcm2KW6ww>Βιομηχανία ρούχων: μια τοξική απειλή: <https://webtv.ert.gr/trailers/ert3-viomichania-roychon-mia-toxiki-apeili-ntokimanter-trailer/> Πλούσιες χώρες, φτωχοί λαοί: <https://www.youtube.com/watch?v=MOQiULTfQ0o>  Wake Up Call <https://www.youtube.com/watch?v=jid2A7ldc_8>  Άλμπατρος https://www.albatrossthefilm.com/  Πλαστικά απορρίμματα στους Ωκεανούς - Plastic Pollution in Oceans  <https://www.youtube.com/watch?v=cPa0aU9DEDU>  Cartoons on Children’s rights 1 & 2: https://www.youtube.com/watch?v=442yLFwrzs8 https://www.youtube.com/watch?v=t6RMZ96r3EM  <https://www.fair-trade.website/the-charter-1> **Διαδραστικό υλικό****Υποστήριξη εκπαιδευτικού** Πληροφορίες υποβάθρου (π.χ. ανάρτηση φυλλαδίου )  Οδηγός (π.χ. ανάρτηση )  Επιμόρφωση *(τρόπο ή λινκ ή ανάρτηση)*  Φυσική παρουσία:  Αττικής αλλά κυρίως Πειραιά, Α, Β και Δ΄ Αθήνας. |